SPRÁVA O ÚČASTI V KOMUNITÁRNYCH PROGRAMOCH ZA ROK 2012

REZORT	Ministerstvo financií SR	
NÁZOV PROGRAMU	Colníctvo 2013 (Customs 2013)	
TRVANIE (OD-DO)	1. 1. 2008 - 31. 12. 2013 (správa o účasti za obdobie od 1. 4. 2012 do 31. 3. 2013)	
CELKOVÝ ROZPOČET	250 000 eur pre finančný rok programu určený SR (1. 4. 2012 - 31. 3. 2013), čo predstavuje o 20 000 eur menej ako vo finančnom roku 2011.
Celkový rozpočet zahŕňa aj čiastku 5 000 eur pre projekt „Linguistic support“.
Prvý preddavok bol poskytnutý vo výške 175 000 eur a druhý preddavok vo výške 50 000 eur.	
PRÁVNY ZÁKLAD	Rozhodnutie Európskeho parlamentu a Rady č. 624/2007/ES z 23. mája 2007, ktorým sa ustanovuje akčný program pre colné správy v Spoločenstve (Colníctvo 2013)
http://eurlex.europa.eu/LexUriServ/LexUriServ.do?uri=OJ:L:2007:154:0025:0031:SK:PDF	
STRUČNÝ POPIS A CIELE	Základným cieľom programu Customs 2013 je podporovať a dopĺňať aktivity členských štátov zameraných na zabezpečenie efektívneho fungovania vnútorného trhu v oblasti colníctva, a to na základe splnenia nasledujúcich celkových cieľov:
• bezpečnosť dodávateľského reťazca a uľahčenie obchodu – iniciatíva automatizácie   spracovania a výmeny informácií medzi colnými správami a obchodnými subjektmi, 
• rovnocenné výsledky a infraštruktúra – colníctvo na princípe spoločného právneho základu, spoločných pracovných metód a informačných systémov,
• ochrana finančných záujmov EÚ – väčší dôraz na boj proti podvodom v colnej oblasti, pašovaniu a obchodu z falzifikátmi a nedovolenými napodobeninami pomocou účinnej legislatívy a efektívnych nástrojov,
• posilnenie bezpečnosti a ochrany,
• rozširovanie EÚ – poskytovanie pomoci kandidátskym krajinám.

Na dosiahnutie uvedených cieľov slúžia najmä nasledujúce nástroje programu:
• komunikačné systémy a systémy výmeny informácií (implementácia elektronických systémov výmeny informácií medzi národnými správami a elektronických systémov zabezpečujúcich prechod k „bezpapierovému“ prostrediu komunikácie colných správ s obchodnou sférou),
• riadiace a projektové skupiny,
• semináre a workshopy pre colných špecialistov,
• pracovné návštevy v národných administratívach členských a kandidátskych krajín,
• projekty benchmarkingu.

Plnenie cieľov sa zabezpečuje aj prostredníctvom 6 riadiacich skupín. Konkrétne ide o skupinu na vysokej úrovni pre dohľad nad implementáciou Colného kódexu únie, skupinu elektronické colníctvo, skupinu pracovných metód, skupinu colných laboratórií, skupinu pre vzdelávanie a skupinu pre komunikačnú sieť EÚ. Finančné riaditeľstvo SR má stále zastúpenie vo všetkých riadiacich skupinách a člen každej skupiny sa zúčastňuje pravidelných pracovných stretnutí danej skupiny zameraných na špecifickú problematiku. Zároveň sa Finančné riaditeľstvo SR zapája do prioritných úloh vyplývajúcich z nových výziev v oblasti zabezpečenia ochrany obchodného reťazca a obyvateľov EÚ.	
ÚČASŤ V PROGRAME A 
KONEČNÍ PRÍJEMCOVIA	Na programe sa zúčastňujú všetky členské štáty EÚ, Turecko, Srbsko a FYROM, Albánsko a Čierna Hora. Koneční príjemcovia programu v rámci finančnej správy v Slovenskej republike sú všetky útvary finančnej správy, teda Finančné riaditeľstvo SR, Kriminálny úrad finančnej správy a jeho pobočky, ako aj colné úrady a pobočky colných úradov. Zároveň sa aktivít programu môžu zúčastniť aj zástupcovia iných orgánov štátnej správy a obchodnej sféry, za predpokladu, že spĺňajú požiadavky stanovené pre účastníkov aktivity, predovšetkým pracovníci Ministerstva financií SR.

V roku 2012 zabezpečila SR napĺňanie cieľov programu Customs 2013 účasťou expertov finančnej správy a Ministerstva financií SR a Slovenskej inšpekcie životného prostredia na stretnutiach riadiacich, pracovných a projektových skupín, seminároch, workshopoch a pracovných návštevách a ďalších aktivitách programu.	
FINANCOVANIE A SPOLUFINANCOVANIE	Financovanie programu Customs 2013 je zabezpečené z rozpočtu EÚ. Každá členská krajina má na tento program vyhradenú finančnú čiastku, tzv. finančnú obálku. Všetky aktivity uskutočnené v rámci programu Customs 2013 sú financované z vlastného rozpočtu programu na základe pridelených finančných kódov v súlade finančnými pravidlami programu.	
PREDCHÁDZAJÚCE / 
NASLEDUJÚCE PROGRAMY	Program Customs 2007 existuje od roku 1991, kedy bol prijatý na základe Rozhodnutia Rady a Európskeho parlamentu č. 91/341 pod názvom MATTHAEUS. Od 1. 1. 1996 do 31. 12. 2000 sa realizoval pod názvom Customs 2000, po jeho skončení program pokračoval  od 1. 1. 2001 do 31. 12. 2002 na základe Rozhodnutia Rady a Európskeho parlamentu č. 210/97 ako Customs 2002. Na základe dobrých skúseností získaných z predchádzajúcich programov, a to najmä z programu Customs 2002, bol na obdobie od 1. 1. 2003 do 31. 12. 2007 prijatý Rozhodnutím Európskeho parlamentu a Rady č. 253/2003/EC program Customs 2007. Nástupníckym programom programu Customs 2007 je momentálne prebiehajúci program Customs 2013 (1. 1. 2008 - 31. 12. 2013).	
SUBJEKTY ZODPOVEDNÉ ZA 
RIADENIE A IMPLEMENTÁCIU PROGRAMU V EÚ/SR	 EÚ: Výbor programu Customs 2013
 Generálne riaditeľstvo pre dane a colnú úniu (DG TAXUD)

 SR: Odbor colný, Sekcia colná, Finančné riaditeľstvo SR 
(národný koordinátor programu Customs 2013)	
POČET PROJEKTOV 
V ROKU 2012	Semináre:
Počet: 3
Účasť: 8 zástupcov finančnej správy
Workshopy: 
Počet: 11
Účasť: 14 zástupcov finančnej správy, 1 zástupca Slovenskej inšpekcie životného prostredia, 1 zástupca MF SR
Pracovné návštevy:
Počet: 29
Účasť: 62 zástupcov finančnej správy, 2 zástupcovia MF SR
Riadiace, pracovné a projektové skupiny:
Počet: 70
Účasť: 115 zástupcov finančnej správy
Monitorovacie návštevy:
Počet: 2
Účasť: 2 zástupcovia finančnej správy	
FINANČNÉ ÚDAJE ZA ROK 2012	Za finančný rok 2012, čo je finančné obdobie programu od 1. 4. 2012 do 31. 3. 2013, vyčerpala SR z rozpočtu programu Customs 2013  170 540,37 eur.	
ZHODNOTENIE REALIZÁCIE PROGRAMU V SR ZA ROK 2012	Účasť SR na seminároch a workshopoch organizovaných v roku 2012 bola porovnateľná s rokom 2011, avšak v účasti na riadiacich, pracovných a projektových skupinách bol zaznamenaný pokles v porovnaní s predchádzajúcim rokom, spôsobený menším počtom spoločných aktivít tohto typu organizovaných jednotlivými účastníckymi krajinami programu. 

V roku 2012 mala pre SR v rámci aktivít programu významný podiel najmä účasť na jednotlivých riadiacich skupinách so zameraním na problematiku Colného kódexu a IT systémov s tým spojených, vrátane úloh na implementácii úloh vyplývajúcich z elektronizácie colníctva. Osobitne išlo o účasť na riadiacej skupine pre elektronické colníctvo so zameraním na legislatívne a IT aspekty, ako aj elektronické systémy v dovoze, vývoze, tranzite a systémy evidencie obchodných subjektov (ICS, ECS, NCTS, EOS). Ďalšie aktivity programu, na ktorých sa SR v roku 2012 zúčastnila, zahŕňajú najmä pracovné skupiny so zameraním na pozemné hranice, colné laboratóriá, analýzu rizika, schválené hospodárske subjekty, bezpečnosť výrobkov, drogové prekurzory, kontrolu hotovosti, zatrieďovanie tovaru, meranie výkonnosti a výmena informácií medzi EÚ a tretími krajinami, ako aj účasť na súvisiacich školiacich aktivitách. 

Vzhľadom na vysokú flexibilitu programu a jeho nástrojov má finančná správa záujem aj naďalej sa zúčastňovať aktivít programu Customs 2013 a jeho nástupnických programov a podieľať sa na dosahovaní jeho cieľov.	
KOORDINÁCIA PROGRAMU NA NÁRODNEJ ÚROVNI	Názov programu: Customs 2013
Meno koordinátora: kpt. Ing. Jana Držíková
Inštitúcia: 
FINANČNÉ RIADITEĽSTVO  SR
Sekcia colná, Odbor colný
Adresa: Lazovná 63, 974 01 Banská Bystrica
Telefón: 02/48 273 142 
Fax: 02/43 29 32 81
e-mail: jana.drzikova@finacnasprava.sk
web: www.financnasprava.sk